Buss meiet ned to personer i Gøteborg
Bussen braste inn på torget i Gøteborg sentrum onsdag ettermiddag, der minst to mennesker ble truffet, før bussen kjørte inn i et tre, melder Aftonbladet. En yngre kvinne og en eldre mann ble truffet av bussen og er sendt til sykehus med alvorlige skader. Også bussjåføren ble skadet i kollisjonen. Politiet fikk melding om ulykken klokken 15.20 og mobiliserte alle utrykningsetater. - Ingen har havnet under bussen. De lå ved siden av da vi kom frem, sier Bengt Andersson, fra Redningstjensten, til avisen. Drotningtorget ligger midt i Gøteborg sentrum, like ved sentralstasjonen. Det skal ikke ha vært noen andre personer ombord i bussen enn sjåføren. Årsaken til hendelsen er foreløpig uklar.
To personer er sendt til sykehus etter at en buss kjørte av veien og inn på Drottningtorget i Gøteborg sentrum.